Emilie Bersaas

Emilie Bersaas (født 6. mars 1992 i Stavanger) er en norsk politiker (Ap). Hun ble i 2023 valgt inn i Rogaland fylkesting.

Bakgrunn 
I perioden 2014-2016 var hun nestleder i Arbeidernes ungdomsfylking (AUF), og hun var 6. vararepresentant til Stortinget for Rogaland Arbeiderparti i perioden 2013-2017. I perioden 2011-2015 satt Bersaas i bystyret i Haugesund. 

Bersaas gikk på Skeisvang videregående skole. Hun har vært lokallagsleder i Haugalandet AUF, fylkessekretær i AUF i Rogaland, nestleder i AUF i Rogaland og medlem av landsstyret, politisk rådgiver for AUF sentralt og AUFs representant i Nasjonal støttegruppe etter 22. juli-hendelsene. Hun overlevde terroraksjonen på Utøya 22. juli 2011. Hun har tidligere vært med i styret til Norsk Bane. Bersaas har studert samfunnsgeografi ved Universitetet i Oslo. Hun har tidligere jobbet som organisasjonsrådgiver i Miljøagentene.

Bersaas har vært sprinter i Haugesund IL og aktiv i Den Norske Turistforenings ungdomsorganisasjon som turleder.

Referanser

Eksterne lenker 
 
 

AUFs ledelse
Ap-politikere i Rogaland
Personer fra Stavanger kommune
Overlevende etter massedrapene på Utøya i 2011
Rogaland fylkesting